wickkiey/tamil-wikipedia-chunked huggingface dataset:
# நண்பன் (2012 திரைப்படம்)

***நண்பன்*** (*Nanban*) என்பது 2012 இல் வெளிவந்த தமிழ்த் திரைப்படம் ஆகும். இந்த திரைப்படத்தில் விஜய், ஜீவா, ஸ்ரீகாந்த் ஆகியோர் நடித்துள்ளனர். இப்படத்தை ஷங்கர் இயக்கியுள்ளார். இத்திரைப்படம் திரீ இடியட்ஸ் (2009) என்ற ஹிந்தி படத்தின் மீளுருவாக்கம் ஆகும். இத்திரைப்படத்தின் மூலம் விஜயின் திரைப்படத்திற்கு முதன் முறையாக ஹாரிஸ் ஜெயராஜ் இசையமைக்கின்றார். இது தெலுங்கு மொழியில் *ஸ்நேகிதுடு* என மொழிமாற்றம் செய்யப்பட்டு 26 ஜனவரி 2012 அன்று ஆந்திராவில் வெளியிடப்பட்டது.
# நண்பன் (2012 திரைப்படம்)

## நடிப்பு

- விஜய் - பஞ்சவன் பாரிவேந்தன்(பாரி) / கொசக்சி பசபுகழ்
- ஜீவா - சேவற்கொடி செந்தில்
- ஸ்ரீகாந்த் - வெங்கட்ராமகிருஷ்ணன்
- இலியானா - ரியா
- சத்யராஜ்- விருமாண்டி சந்தானம் (வைரஸ்)
- சத்யன் - ஸ்ரீவத்சன் (சைலன்சர்)
- அனுயா பகவத் - ஸ்வேதா
- எஸ். ஜே. சூர்யா - பஞ்சவன் பாரிவேந்தன்
-
-
-
-
# நண்பன் (2012 திரைப்படம்)

## படப்பிடிப்பு

இதன் படப்பிடிப்பு ஊட்டியில் தொடங்கியது. பிறகு தேராதூன்,ஐரோப்பா, அந்தமான், கோயம்பத்தூர் மற்றும் சென்னையில் நடைபெற்றது. பாடல் காட்சிகள் லண்டனில் படமாக்கப்பட்டது. படப்பிடிப்பு முழுவதுமாக அக்டோபரில் நிறைவடைந்தது. மொத்தம் 8 மாதகாலம் படப்பிடிப்பு நடைபெற்றது.
# நண்பன் (2012 திரைப்படம்)

## வெளியீடு

நண்பன் ஜனவரி 12,2012 வெளியாகியது. பிரெஞ்சு மொழியின் துணை உரை(Subtitle) உடன் பிரான்சு நாட்டில் வெளியாகும் முதல் தமிழ்த் திரைப்படம் என்னும் பெருமை நண்பன் படத்தையே சேரும். தற்போதய தமிழக அரசின் திட்டத்தின் படி வரிவிலக்கு பெற்ற முதல் படம் நண்பன் என்பது குறிப்பிடத்தக்கது. தெலுங்கு திரைப்பட விநியோகஸ்தர் தில் ராஜு ஆந்திரப் பிரதேச சந்தைக்காக நண்பன் படத்தின் தெலுங்கு மொழிமாற்றம் பதிப்பான *சிநேகிதுடுவின்* திரையரங்கு உரிமையை வாங்கினார். *சிநேகிதுடு* 26 ஜனவரி 2012 அன்று வெளியானது.
# நண்பன் (2012 திரைப்படம்)

## ஆல் இசு வெல்

**ஆல் இசு வெல்** (All is Well) என்பது இந்த திரைப்படத்தில் பஞ்சவன் பாரிவேந்தனாக நடித்த விஜய் பேசிய வசனமாகும். இந்த வசனம் ஏற்கனவே இந்தி மொழியில் வெளிவந்த 3 இடியட்சு திரைப்படத்திலும் கூறப்பட்டது.
# நண்பன் (2012 திரைப்படம்)

## விளக்கம்

ஆல் இஸ் வெல் என்பது எல்லாம் நல்லதுக்கே என்பதைக் குறிக்கின்றது. அனைத்தும் நல்லதாகவே நடக்கும் என்ற நேர் மனப்பாங்கை ஏற்படுத்தும் எனத் திரைப்படத்தில் குறிப்பிடப்படுகின்றது. அவ்வாறு சொல்வதன் மூலம் பிரச்சினைகள் சரியாகி விடும் என்றில்லை. ஆனாலும் பிரச்சினைகளைச் சந்திப்பதற்கான துணிவைப் பெற்றுக் கொள்ள முடியும் என்றும் திரைப்படத்தில் கூறப்படுகின்றது.
# நண்பன் (2012 திரைப்படம்)

## பாடல்கள்

*ஹார்ட்டிலே பேட்டரி...* என்ற நண்பன் திரைப்படப் பாடலிலும் *ஆல் இஸ் வெல்...* என்ற 3 இடியட்ஸ் திரைப்படப் பாடலிலும் பயன்படுத்தப்பட்டுள்ளது. *ஸ்நேஹிதுடு* என்ற தெலுங்கு பதிப்பு ஆல்பத்தின் வெளியீடு 20 ஜனவரி 2012 அன்று ஹைதராபாத்தில் நடைபெற்றது. ஒலிப்பதிவு மற்றும் பின்னணி இசையை ஹாரிஸ் ஜெயராஜ் இசையமைத்தார், அன்னியனுக்கு (2005) பிறகு ஷங்கருடன் இரண்டாவது முறையாக இணைந்து பணியாற்றினார். ஹாரிஸ் ஜெயராஜுடன் விஜய் இணைந்துள்ள முதல் படம் இதுவாகும். இந்த ஆல்பத்தில் ஆறு பாடல்கள் இடம்பெற்றுள்ளன, பாடல் வரிகளை பா.விஜய், விவேகா, நா. முத்துக்குமார் மற்றும் மதன் கார்க்கி, தலா இரண்டு பாடல்களுக்கு இரண்டு வரிகள் எழுதினார்கள். "அஸ்கு லஸ்கா" இல் கார்க்கியின் பாடல் வரிகள் 16 க்கும் மேற்பட்ட வெவ்வேறு மொழிகளை உள்ளடக்கியது குறிப்பிடத்தக்கது. முழு ஒலிப்பதிவு ஆல்பம் 23 டிசம்பர் 2011 அன்று வெளியிடப்பட்டது.
| 3:57 |
| --- |
# நண்பன் (2012 திரைப்படம்)

## விருதுகள்

| ஆண்டு | வகை | பரிந்துரைக்கப்பட்டவர் | விளைவு |
| --- | --- | --- | --- |
| 2012 | சிறந்த நடிகர் | விஜய் (துப்பாக்கியுடன் பகிரப்பட்டது) | வெற்றி |
| 2012 | சிறந்த இசையமைப்பாளர் | ஹரிஸ் ஜெயராஜ் | வெற்றி |
| 2012 | ஆண்டின் சிறந்த பொழுதுபோக்கு | விஜய் | வெற்றி |
| பிடித்த படம் | நண்பன் | பரிந்துரைக்கப்பட்டது |  |
| சிறந்த துணை நடிகர் | சத்யராஜ் | வெற்றி |  |
| சிறந்த நகைச்சுவை நடிகர் | சத்யன் | பரிந்துரைக்கப்பட்டது |  |
| சிறந்த இசையமைப்பாளர் | ஹரிஸ் ஜெயராஜ் | பரிந்துரைக்கப்பட்டது |  |
| சிறந்த கலை இயக்குநர் | முதுராஜ் | பரிந்துரைக்கப்பட்டது |  |
| சிறந்த நடன இயக்குநர் | ஃபரா கான் | பரிந்துரைக்கப்பட்டது | } |
# காவல்துறை மோதல் கொலைகள்

**காவல்துறை மோதல்** (ஆங்கிலம்:Police encounter) என்பது தெற்காசியாவில் குறிப்பாக இந்தியாவில் சட்டத்திற்கு புறம்பான கொலைகளுக்கு ஒரு தகுதிச் சொல்வழக்காக பயன்பாட்டில் உள்ளது.  
**போலி மோதல்** (Fake Encounter) என்பது காவல்துறை அல்லது ஆயுதம் தாங்கிய படைகளால் ஒரு வழக்கில் தொடர்புடையதாக கருதப்படும் சந்தேக நபர்கள் காவல்துறை காவலில் இருக்கும்போது அல்லது அவர்கள் ஆயுதமற்ற நிலையில் இருக்கும்போது அல்லது அதிகாரிகளிடம் சரணடைந்த நிலையில் கொல்லப்படுகின்றனர். கொல்லப்பட்டதற்கான காரணமாக கொல்லப்பட்டவர்கள் துப்பாக்கி மற்றும் பிற ஆயுதங்கள் கொண்டு அதிகாரிகளை தாக்க முனைந்ததாகவோ, தாக்கியதாகவோ, அதனால் தற்காப்புக்காக சுட்டுக்கொன்றாக கூறுகின்றனர். படுகொலை செய்யப்பட்ட நபரின் அருகில் ஆயுதங்களை கிடத்தி அல்லது சடலத்தின் அருகில் துப்பாக்கி போன்றவற்றை வைத்து தங்களது தரப்பு வாதத்தை முன்வைக்கின்றனர். சில நேரங்களில் காவல்துறை கைதுசெய்த நபர் தப்பிக்க முயற்சித்ததாகவும் அதனால் சுட நேர்ந்ததாகவும் கூறப்படுகிறது. இதுபோன்ற கொலைகளை சட்டமும் நீதிமன்றங்களும் ஏற்றுக்கொள்வதில்லை.  
1990ம் 2000க்கும் இடைப்பட்ட காலத்தில் மும்பை காவல்துறை நிழல்உலக தாதாக்களை ஒழிப்பதற்காக மோதல்படுகொலைகளை நிகழ்த்தியது. இப்படுகொலைகளை நடத்தும் காவல்துறை அதிகாரிகள் 'மோதல் சிறப்பதிகாரிகள்' என்று அழைக்கப்படுவதுண்டு. இப்படுகொலைகள் வேகமான நீதியை பெற்றுத்தருவதாக ஒரு சிலர் ஆதரித்தாலும், மனித உரிமைகள் மீறப்படுவதாக மனித உரிமை அமைப்புகள் கண்டனம் தெரிவிக்கின்றன.
# காவல்துறை மோதல் கொலைகள்

## தமிழகம்

தமிழகத்தில் காவல்துறை மோதல்கள் நிகழ்ந்துள்ளன. வங்கிக்கொள்ளையர்களாக சந்தேகிக்கப்பட்டு பீகார், மற்றும் ஒடிசா மாநிலத்தைச் சேர்ந்த ஐந்து இளைஞர்கள் காவல்துறை மோதலில் கொல்லப்பட்டுள்ளனர். இவ்வழக்கில் சிபிஐ விசாரணை கோரி உயர்நீதிமன்றத்தில் புகழேந்தி என்பவர் மனு செய்தார். இது தொடர்பாக தமிழக காவல்துறை டிஜிபி, சென்னை மாவட்ட ஆட்சியர், மாவட்ட போலீஸ் கண்காணிப்பாளர் ஆகியோர் விளக்கம் அளிக்க தேசிய மனித உரிமைகள் ஆணையம் தாக்கீது அனுப்பியது.
# காவல்துறை மோதல் கொலைகள்

## தமிழகம்

### கவனம் பெற்ற மோதல் கொலைகள்

- 2024 ஜூலையில் கி. ஆம்ஸ்ட்ராங் கொலை வழக்கில் சரணடைந்த திருவேங்கடம் என்ற நபர் காவல்துறை விசாரணையின் போது தப்பியோட முயன்றதாகச் சுட்டுக் கொல்லப்பட்டார்.
- 2024 செப்டம்பரில் சென்னை வியாசர்பாடியில், காக்கா தோப்பு பாலாஜியைக் காவல்துறையினர் மோதல் கொலை செய்தனர்.
# சத்யேந்திர பிரசன்னோ சின்ஹா

**எஸ். பி. சின்ஹா** எனப்படும் **சத்யேந்திர பிரசன்னோ சின்ஹா** (*Satyendra Prasanno Sinha, 1st Baron Sinha 1863-1928* ) பிரித்தானிய இந்தியாவின் 'ஆளுநர் செயற்குழு'வின் சட்ட உறுப்பினரான முதல் இந்தியர் என்ற பெருமை பெற்றவர். வங்காள அரசின் சட்ட ஆலோசகராகப் பணியாற்றியவர். இங்கிலாந்து அரசால் 'நைட்' பட்டம் பெற்ற இந்தியர். பிரித்தானிய அரசியலறிஞர்களுக்கே ஆலோசனை சொல்லக்கூடிய இந்தியர் என்ற பெருமை பெற்றவர்.
# சத்யேந்திர பிரசன்னோ சின்ஹா

## இளமை

1864-ஆம் ஆண்டு வங்காளத்திலுள்ள ரெய்ப்பூர் கிராமத்தில் நிலக்கிழாராக இருந்த சீதாகண்ட சின்ஹா என்பவருக்கு இளைய மகனாகப் பிறந்தார். இளமையிலேயே செல்வக் குடும்பத்தில் பிறந்தவர் வங்காளத்தில் பிரசிடென்சி கல்லூரியில் தனது கல்லூரிப் படிப்பை முடித்தார். சட்ட உயர்கல்வி பயில 1881-ல் இங்கிலாந்து சென்று 'பாரிஸ்டர்' பட்டம் பெற்ற சின்ஹா, அங்கேயே 1886 முதல் வழக்குரைஞர் தொழிலைத் தொடங்கினார். பின்னர் கொல்கத்தா வந்த சின்ஹா தனது வழக்குரைஞர் தொழிலைத் தொடர்ந்தார்.  
1880 -ல் மகதத்தைச் சேர்ந்த கோவிந்த மோகினி மித்தர் என்பவரைத் திருமணம் செய்து கொண்டார். இருவரும் சதாரன் பிரம்ம சமாஜத்தில் (Sadharan Brahmo Samaj) இணைந்து தொண்டாற்றினர்.
# சத்யேந்திர பிரசன்னோ சின்ஹா

## பணிகள்

மிகத்திறமை வாய்ந்த சின்ஹா 1903-ல் வங்காள அரசின் சட்ட ஆலோசகராக (Standing Counsel) நியமிக்கப்பட்டார். ஐந்தாண்டுகளில் தலைமை வழக்குரைஞராக உயர்ந்தார். 1909-ல் கவர்னர் ஜெனரல் செயற்குழுவின் சட்ட உறுப்பினராக நியமிக்க்கப்பட்டார். இந்தியப் பத்திரிக்கைச் சட்டத்தின் மீதான கருத்து வேறுபாடு காரணமாக 1910-ல் அப்பதவியிலிருந்து விலகினார். ஆனால் அரசு இவரை சமாதானப்படுத்திப் பதவியில் நீடிக்கச் செய்தது. 1896 முதல் 1919 வரை இந்திய தேசிய காங்கிரசின் உறுப்பினராகவும் இருந்தார்.
# சத்யேந்திர பிரசன்னோ சின்ஹா

## சிறப்பு

1914-ல் இவருக்கு இங்கிலாந்து அரசால் நைட்(Knight) பட்டம் தரப்பட்டது. 1917-ல் முதல் பிரித்தானிய அமைச்சரவையின் ஆலோசனைக் கூடத்தில் கலந்து கொண்டார். முதல் உலகப்போருக்குப் பின்னர் பாரிசில் கூட்டப்பட்ட ஐரோப்பிய அமைதி மாநாட்டில் இந்தியாவின் சார்பாக சின்ஹா கலந்து கொன்டார். அதே ஆண்டில் இந்தியாவிற்கான நாடாளுமன்ற துணைச் செயலாளராக நியமணம் பெற்றர். இப்பதவி வகித்த முதல் இந்தியர் இவரே. 1920-ல் பீகார் மற்றும் ஒரிசா முதல் ஆளுநராகவும் நியமிக்கப்பட்டர். தொடர்ந்து 1925-ல் பிரித்தானிய இந்தியப் பேரரசின் தனி ஆலோசனைக் குழுவின் உறுப்பினராக அவர் நியமிக்கப்பட்டார்.  
சிராசுத்தீன், 'இந்திய அரசியலமைப்பு வரலாறு', வெற்றிபதிப்பகம்.
- http://en.wikipedia.org/wiki/Satyendra_Prasanno_Sinha,_1st_Baron_Sinha
- http://www.movinghere.org.uk/galleries/roots/asian/pullingittogether/casestudy.htm
# ஆரைத்துண்டு மாதிரி

**ஆரைத்துண்டு மாதிரி** (sector model) என்பது ஒரு நகர நிலப்பயன்பாட்டு மாதிரி ஆகும். இது பொருளியலாளரான ஓமெர் ஓயிட் (Homer Hoyt) என்பவரால் 1939 ஆம் ஆண்டில் முன்வைக்கப்பட்டது. இதனால் இம்மாதிரியை **ஓயிட் மாதிரி** என்றும் அழைப்பதுண்டு. இது நகர வளர்ச்சிக்கான ஒருமைய வலய மாதிரியின் ஒரு வேறுபட்ட வடிவம் எனலாம். இது வெளிநோக்கிய நகர வளர்ச்சிக்கு இடமளிப்பது, இதனைப் பயன்படுத்துவதில் உள்ள பயன்களுள் ஒன்று. இது ஒரு எளிமையான மாதிரி என்பதால் சிக்கலான நகர நிலப் பயன்பாட்டுத் தோற்றப்பாடுகளோடு நோக்கும்போது இந்த மாதிரியின் ஏற்புடைமை ஒரு வரையறைக்கு உட்பட்டதாகவே உள்ளது.
# ஆரைத்துண்டு மாதிரி

## விளக்கம்

மைய வணிகப் பகுதியொன்று இருப்பதை ஏற்றுக்கொண்ட ஓயிட், பல்வேறு வலயங்கள், தொடர்வண்டிப் பாதைகள், நெடுஞ்சாலைகள், இது போன்ற பிற போக்குவரத்து வழிகள் போன்றவற்றைப் பின்பற்றி வெளிப்புறமாக வளர்ச்சியடைகின்றன என முன்மொழிந்தார். சிக்காகோ நகரத்தை எடுத்துக்காட்டாகக் கொண்டால், உயர் வகுப்பினரின் குடியிருப்புக்கள் மைய வணிகப் பகுதிக்கு வடக்கே, மேற்படி செயற்பாட்டுக்குப் பொருத்தமான மிச்சிகன் ஏரியின் கரையோரமாக வளர்ச்சியடைவதும், தொழிற்சாலைகள் தொடர்வண்டிப் பாதையை அண்டித் தெற்கு நோக்கி ஆரைத்துண்டு வடிவில் வளர்வதும் மேற்கூறியவாறான வளர்ச்சிகள் ஆகும்.  
இந்த மாதிரியை உருவாக்கும்போது, குறைந்த வருவாயினரின் வீடுகள் தொடர்வண்டிப் பாதைகளுக்கு அண்மையில் அமைவதையும், வணிக நிறுவனங்கள் வணிகப் பாதைகளுக்கு அருகாக வளர்ந்து செல்வதையும் கவனித்தார். தொடர்வண்டிப் பாதைகள், துறைமுகங்கள், டிராம் வண்டி வழிகள் போன்ற போக்குவரத்துப் பாதைகள் கூடிய அணுகு தன்மையை அடையாளம் கண்டுகொண்ட ஓயிட், நகரங்கள், மைய வணிகப் பகுதியில் இருந்து தொடங்கி, ஆப்புருவக் கோலங்கள் வடிவில் முதன்மையான போக்குவரத்துப் பாதைகளை அண்டி வளர்ச்சி அடைகின்றன என்னும் கோட்பாட்டை உருவாக்கினார்.
# ஆரைத்துண்டு மாதிரி

## பொருத்தப்பாடு

இந்த மாதிரி, ஏராளமான பிரித்தானிய நகரங்களுக்குப் பொருந்துகிறது. எடுத்துக் காட்டாக, டைன் நதியை அண்டி அமைந்த நியூகாசில் நகரம், இம் மாதிரியுடன் நியாயமான அளவு சரியாகப் பொருந்தி வருகிறது. இத்தகைய நகரங்கள், போக்குவரத்து வசதிகளே மட்டுப்படுத்தும் காரணிகளாக அமைந்த ஒரு காலகட்டத்தைச் சேர்ந்தவையாக இருப்பதே இப்பொருத்தப்பாட்டுக்குக் காரணமாக இருக்கலாம். பழைய நகரங்கள் கூடிய அளவு ஓயிட் மாதிரிக்கும், அண்மைக்காலத்தில் உருவான நகரங்கள் பர்கெசுவின் மாதிரிக்கும் பொருத்தமாக அமைவதை ஒரு பொது விதியாகக் கொள்ளலாம்.
# விக்கிப்பீடியா:ஆலமரத்தடி/தொகுப்பு70

## மாநகராட்சி குறித்த வார்ப்புருக்கள்

வணக்கம். மாநகராட்சி குறித்த வார்ப்புருக்களில் கடந்த மாநகராட்சித் தேர்தலுக்கு முன் பதவி வகித்தவர்களின் பெயர்கள் உள்ளன. இதனை மாற்ற வேண்டும். விவரம் அறிந்தோர் அல்லது அந்தந்த மாநகராட்சியில் உள்ள பயணர்கள் இதற்கு உதவலாமே!--Parvathisri 04:18, 13 பெப்ரவரி 2012 (UTC)
:மாநகராட்சிப் பகுதிகளில் அருகிலுள்ள சில நகராட்சிகளும் சேர்க்கப்பட்டுள்ளன. உதாரணமாக மதுரை மாநகராட்சிப் பகுதியுடன் திருப்பரங்குன்றம், அவனியாபுரம் போன்ற நகராட்சிகள் இணைக்கப்பட்டு விட்டன. இது போல் வேறு மாநகராட்சிகளிலும் சில நகராட்சிகள் இணைக்கப்பட்டுள்ளன. இவற்றை நகராட்சிகளுக்கான வார்ப்புருக்களிலிருந்து நீக்க வேண்டும். மாநகராட்சிக்கான கட்டுரையில் இவை சேர்க்கப்பட்டுள்ள விவரம் தனித் தலைப்பின் கீழ் சேர்க்கப்பட வேண்டும்.--தேனி.எம்.சுப்பிரமணி.<sup>/உரையாடுக</sup>. 03:53, 14 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## விக்கிமேற்கோள் சீரமைப்பு

விக்கிமேற்கோள் சீரமைப்பு தொடர்பாக பரிந்துரைகள் தேவை. விக்கிப்பீடியாவில் கட்டுரை எழுதும்போது தொடர்புடைய சொற்களை விக்சனரியில் சேர்ப்பது போல், நபர்கள், இயல்கள் குறித்த கட்டுரைகள் எழுதும் போது தொடர்புடைய சில மேற்கோள்களைச் சேர்த்தால் மிக இலகுவாக இத்திட்டத்தை ஒரு சிறப்பான நிலைக்குக் கொண்டு வரலாம். நன்றி--இரவி 12:54, 14 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## விக்சனரியில் அயல்மொழிச் சொற்கள்

விக்சனரியில் நமக்கு நேரடித் தேர்ச்சி இல்லாத அயல்மொழிச் சொற்களை இடுவது குறித்து பயனர்களின் கருத்து அறிய விரும்புகிறேன். தமிழ் விக்கியின் உறவுத் திட்டங்கள் மிகச் சிறிய சமூகங்களையே கொண்டிருப்பதால், இது போன்ற கொள்கை முக்கியத்துவம் வாய்ந்த உரையாடல்களுக்கு தமிழ் விக்கிப்பீடியர்களின் கவனத்தை ஈர்க்க விரும்புகிறேன். இயன்ற அளவு பரந்த, மாறுபட்ட கருத்துகளை உள்வாங்குவதே நோக்கம். நன்றி--இரவி 19:09, 14 பெப்ரவரி 2012 (UTC)  
: கடந்த ஒரு வருடத்திற்கு முன்பு சிறிய மேம்படுத்தல் தொடர்பான ஒரு உரையாடல் - மாகிர் 03:25, 17 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## தனி மாந்தர்களின் பெயர்கள்

தற்பொழுது பெரியசாமித்தூரன் என்னும் கட்டுரையின் பேச்சுப் பக்கத்தில் ஓர் உரையாடல் நடக்கின்றது. அதில் ஒரு பொதுவான கருத்தும் உள்ளதால், அதை இங்கே இடுகின்றேன். முதலில் நான் எழுதியதை இங்கும் இடுகின்றேன், "என்னிடம் பெரியசாமித்தூரன் அவர்கள் எழுதிய கலைக்களஞ்சியத்தில் சில தொகுதிகள் உண்டு. தமிழ் இணையப் பல்கலைக்கழகத்திலும் பார்க்கலாம். இவருடைய பெயர் பெரியசாமித்தூரன் என்றுதான் எழுதவேண்டும். எல்லா எழுத்துகளும் தமிழில் இருப்பதால், சிக்கல் ஏதும் இல்லை. ஒருவர் பெயரை K.V.ஜெயஸுந்தரேஸ்வரன் என்று எழுதினால், தமிழில் எழுதும்பொழுதும் உரோமன் எழுத்தோடும், கிரந்த எழுத்தோடும்தான் எழுதவேண்டும் என்னும் கட்டாயம் ஒருசிறிதும் இல்லை. தமிழ் முறைப்படி, கே.வி.செயசுந்தரேசுவரன் என்று கட்டாயம் எழுதலாம். ஒருவரின் *கையெழுத்து* எப்படி வேண்டுமானாலும் இருக்கலாம், அது தனியுரிமை, (அது ஒரு மொழி எழுத்துகளால் ஆனதாகக்கூட இல்லாமல் இருக்கலாம்), ஆனால் எழுதும் மொழி தமிழாயின், அதன் முறைப்படி தமிழ் எழுத்துகளில் எழுதுவதில் எந்தத்தடையும் இல்லை- சொல்லப்போனால் அதுவே சரியான முறை. இதை அறியாத சிலர் என் பெயரை மாற்ற உங்களுக்கு உரிமை இல்லை, அது என் பெற்றோர் எனக்கு ஆசையுடன் வைத்தப் பெயர் என்பார்கள். மாற்றுவது அநாகரிகம் என்பார்கள். இதே வாசகத்தை பிறமொழியில் சென்று சொல்லமுடியாது அவர்களால். எனவே ஒருவரின் பெயர் தமிழில் உள்ள 247 தமிழ் எழுத்துகளில் அமைந்து இருந்தால் அவர் எழுதியபடி எழுதுவதில் எந்தச் சிக்கலும் இல்லை. எனவே பெரியசாமித்தூரன் என்று எழுதுதல் முறை இங்கு." சிரீதரன், சீராமன் என்று வைணவ ஆழ்வார்களே பல இடங்களில் எழுதியிருக்கின்றார்கள். சீனிவாசன் இலட்சுமி, இராசகோபாலன், என்பனவும் பழக்கம் ஆனதே. எனவே சிரீசந்திரகாந்து, சிரீராமன், பத்மசிரீ என்று எழுதுவது தவறு இல்லை, தமிழில் முறையும் ஆகும். இதனைத் தவறாக எடுத்துக்கொள்வோர், முறைமையை அறியாமலோ, தமிழைப் போற்றாமலோ இருப்பதால்தான். இப்படித் தமிழில் எழுதினால் மறுப்புத் தெரிவிக்கும் சிலர், ஜெயமனோகரன், ஜெயசங்கர், ஜெயஸ்ரீ என்பதை ஜயமனோகரன், ஜயஷங்கர், ஜயஸ்ரீ என்று "மாற்றி" எழுதினால் மட்டும் மகிழ்வுடன் ஏற்று வாளா இருக்கின்றனர். தமிழில் செயமனோகரன் என்றும், செயசங்கர் என்றும், செயசிரீ என்றும் எழுதுவது எவ்வாற்றானும் இழுக்கோ, தவறோ அன்று! இது தவிர, தமிழில் வழங்கும் மெய்யொலிக்கூட்டங்களையும் கூடிய மட்டிலும் மதிக்க முற்பட வேண்டும். watchstrap என்பதில் -tchstr- என ஆறு மெய்யொலிகள் கூட்டமாய் வருகின்றன, இதை வாட்ச்ஸ்ட்ராப்(பு) என்று எழுதவேண்டும் என்று கூறுவோர் தமிழ் முறையையும் இயல்பையும் போற்றாததே காரணம். வாட்சுசிற்றாப்பு என்பது போல இடையே உயிரொலி பெய்து எழுதுவது சற்று நீளமாகத் தென்பட்டாலும் (இங்கு அதிக நீளம் இல்லை) அதுவேஅல்லது அது போன்றதே இயல்பான முறை. சப்பானியர் up-to-date என்பதை apputodeito என்றும் escalator என்பதை esukareta என்றும் கூறுகின்றார்கள் (அவர்கள் செல்வக்குமார் என்பதை செரபகுமா என்கிறார்கள்- ல் இல்லை, கடைசி ர் ஐயும் விட்டுவிடுகிறார்கள். ஆனால் நான் சொல்ல வந்தது இடையே உயிரொலி பெய்து எழுதுவதை எசுக்கலேட்டர் என்று நாம் எழுதக்கூடியதை ஒட்டியது என்பதே). எசுப்பானியரும் கூட கீழ்க்காணுமாறு எழுதுகின்றனர் :
<pre>
எசுப்பானியம் - ஆங்கிலம்
escala - scale
escalpelo - scalpel
escandio - scandium
escultor - sculptor
escaner - scanner
espectador spectator
especulacion speculation
eslogan slogan
eslavo Slavic, Slav
esperma sperm
espinaca spinach
</pre>
நாம் தமிழில், அ, இ, உ, எ என உயிரெழுத்தை முன்னே இட்டு எழுதுவது போன்றதே இதுவும்.  
--செல்வா 05:55, 15 பெப்ரவரி 2012 (UTC)(சிறு திருத்தத்துடன்) --செல்வா 06:21, 15 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## உதவி: கணினி

கணினி சார் கட்டுரைகளுக்கு எந்தப் பகுப்பு உபயோகம் செய்யப் படுகிறது? அன்புடன், -Pitchaimuthu2050 07:03, 15 பெப்ரவரி 2012 (UTC)
:கணினிசார் பல்வேறு பகுப்புகளில் நீங்கள் உருவாக்கிவரும் கட்டுரைக்கு என்ற பகுப்பு பொருத்தமானது.--மணியன் 07:12, 15 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## யாழ்ப்பாணப் பல்கலைக்கழகம்

இக்கட்டுரையில் சில மாதங்களாக தற்போதைய நிருவாகத்தின் மீது குற்றச்சாட்டுகள் வைத்து உள்ளடக்கங்கள் சேர்க்கப்பட்டு வருகின்றன. பல புதிய கணக்குகள் உருவாக்கி உள்ளடக்கங்களை சேர்த்து விட்டு செல்கின்றனர். சான்றில்லாதவை என்று சுட்டிக் காட்டினால், போலிச் சான்றுகள் காட்டிச் சேர்க்கும் முயற்சியும் நடக்கின்றது. தனிமனித அவதூறாகக் கொள்ளக் கூடிய உள்ளடக்கங்கள் சேர்க்கப்படுவதால், தற்காலிகமாகக் கட்டுரையைக் காத்துள்ளேன். இது பற்றி பின்னணி அறிந்தவர்களும் பிற நிருவாகிகளும் சற்று என் செய்கைகளை (காத்தலையும் மீளமைத்தலையும்) சரி பார்க்க வேண்டுகிறேன். (பல்கலைக்கழக உள் அரசியலை, விக்கியில் தீர்த்துக் கொள்வது போல எனக்குப் படுகிறது).--சோடாபாட்டில்<sup>உரையாடுக</sup> 12:42, 16 பெப்ரவரி 2012 (UTC)
:இது போன்ற தொகுப்புப் போர்களும், பேச்சுப் பக்க அக்கப்போர்களும் :) வளர்ந்த விக்கிகளில் தான் வரும் என்கிறார்களே :)--இரவி 20:04, 16 பெப்ரவரி 2012 (UTC)
::பூட்டி வைப்பது நல்லது. ஆங்கில விக்கியிலும் அவர்கள் ஊடுருவியுள்ளார்கள் போல் தெரிகிறது.--Kanags <sup>\உரையாடுக</sup> 20:11, 16 பெப்ரவரி 2012 (UTC)
:பூட்டி வைப்பது ஏற்புடையதே. இனி, இது போல நிறைய கட்டுரைகளில் நடக்கலாம் என்பதால் பூட்டுவதற்கான விளக்கத்தை அந்தந்தப் பேச்சுப் பக்கங்களில் மட்டும் தெரிவித்தால் கூடப் போதுமானதே. சாதி குறித்த தலைப்புகளில் வரும் சர்ச்சை, இது போன்ற சர்ச்சை ஆகியவற்றைத் தமிழ் விக்கிப்பீடியாவின் வளர்ச்சியின் அடையாளமாக, பொதுப் பயன்பாடுக்கு வருவதன் அடையாளமாகப் பார்க்கிறேன். அவ்வளவு தான்--இரவி 20:42, 16 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## Thoughts on implementing :mw:MoodBar

:mw:Extension:Moodbar is an extension which allows instant feedback from users making their first edits prompting them their experience. Please see :mw:Moodbar,:en:Special:FeedbackDashboard,Screenshot. If the community feels having this will make this place better for newbies / interacting with them, we need to complete translating it and request for enabling it through bugzilla. PS: This will add some load on editors since may they need to respond to specific queries, but IMO its worth in getting the newbie thoughts captured, than merely pasting Welcome template and not having any interactions. ஸ்ரீகாந்த் 08:15, 6 பெப்ரவரி 2012 (UTC)  
:MoodBar என்பதற்குத் தமிழில் மனநிலைப் பட்டை என்று பெயர் வைக்கலாமா? --மதனாஹரன் 11:26, 6 பெப்ரவரி 2012 (UTC)
முழுமையாக மொழிபெயர்க்கப்பட்டுள்ளது. --மதனாஹரன் 12:43, 6 பெப்ரவரி 2012 (UTC)  
:பயனுள்ள நீட்சி. நன்றி ஸ்ரீகாந்த், மதனாஹரன். -- சுந்தர் <sup>\பேச்சு</sup> 15:41, 8 பெப்ரவரி 2012 (UTC)  
(மறுமுறை கருத்து வேண்டுகிறேன்) -- ஸ்ரீகாந்த் 05:00, 18 பெப்ரவரி 2012 (UTC)
:ஸ்ரீகாந்த், முதல் பார்வையில் இது நல்ல முயற்சியாகவேத் தோன்றியது. ஆனால் பின்னூட்டம் பெறும் வலைவழி செய்தி மற்றும் பிற தளங்களில் இந்திய உலாவுனர்கள் பொறுப்பின்றி எழுதுவதைக் கவனிக்கையில் சற்று பயம் நேர்கிறது. இருப்பினும் இவற்றை வடிகட்டி பயனுள்ள பின்னூட்டம் பெற்று புதுப்பயனர் ஐயங்களைக் களைய இயல வேண்டும். எனவே எனது ஆதரவு. --மணியன் 06:26, 18 பெப்ரவரி 2012 (UTC)
:: பின்னூட்டம், தொகுப்பவர்களுக்கு மட்டும் தான் வரும். அதிகபட்சம் 20 அனானிகள், 5 புதுப்பயனர்கள் ஒரு மட்டுமே வருவார்கள் என்பது என் கணிப்பு, அவற்றில் குப்பை பின்னூட்டங்கள் குறைவாகவே இருக்கும் என்று நினைக்கிறேன். ஸ்ரீகாந்த் 13:13, 18 பெப்ரவரி 2012 (UTC)
ஆதரவு! --மதனாஹரன் 12:55, 18 பெப்ரவரி 2012 (UTC)
: அனானிகளை முற்றிலும் தடுக்க முடியுமா? அல்லது குறைந்த அளவிலேயே அனானிகளை கருத்து சொல்ல அனுமதிக்கலாமா? அனானிகளிடம் பட்ட துன்பம் அப்படிபட்டது :((, சர்ச்சை இல்லாத பதிவுக்கே 100 ஒரே கருத்துகளை வெட்டி ஒட்டிட்டாங்க :(. (3 ஆண்டுக்கு முன் எழுதன இடுகைக்கு 100க்கு மேல வந்திருக்கு : நான் கட்டுரையை சிறிதாக துவக்கினேன் பலர் கட்டுரையை விரிவாக்கி பெரிசாக்கினார்கள் அப்ப கருத்து எல்லோருக்கும் போகுமா?--குறும்பன் 03:07, 19 பெப்ரவரி 2012 (UTC)
:: நீங்கள் கூறவது வேறு ஒரு பிரச்சனை என நினைக்கிறேன். Moodbar கட்டுரை பற்றி கருத்துப் பின்னூட்டம் கேட்காது. தொகுத்தவரிடம், தொகுத்தவரிடம், அவர்களது மனநிலை, தொகுத்தலைப் பற்றிய கருத்துக்கள் கேட்கும். அக்கருத்துக்கள் கட்டுரையுடன் வராது.தனியாக ஓர் சிறப்பு பக்கத்தில் வரும். ஸ்ரீகாந்த் 04:57, 19 பெப்ரவரி 2012 (UTC)  
வழு :bugzilla:34560 பதியப்பட்டுள்ளது. ஸ்ரீகாந்த் 09:47, 21 பெப்ரவரி 2012 (UTC)  
இன்று முதல் கணக்கு தொடங்குபவர்களுக்கு பயனர் பட்டையின் இடப்பக்கத்தில் பின்னூட்டம் கொடுப்பதற்கான இணைப்பு வரும். சிறப்பு:FeedbackDashboard சென்று நாம் அவர்களின் பின்னூட்டத்தைப் பார்த்து, பதிலளிக்கலாம். நன்றி ஸ்ரீகாந்த் 19:41, 21 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## உதவி: அறிவியல்_சொற்கள்_உருவாக்கச்_செயல்முறை

தமிழ் மொழியை சங்ககாலம் முதலே ஒரு இலக்கியத் தமிழாகவும், இயற் தமிழாகவும், இசைத் தமிழாகவும் பல அறிஞர், அரசர்களால், துறவியர்களால் உருவாக்கப்பட்டுவிட்டுள்ளது. ஆனால் தமிழை அறிவியல் தமிழாக்க வேண்டிய பொறுப்பும், கடமையும் நமக்கு தற்போது உண்டு என்பதில் சிறிதும் ஐயம் இல்லை. எனவே அறிவியல் தமிழை உருவாக்க அனைவரையும் அழைக்கிறோம். பொறியியல் சார் நூல்களைத் தொகுக்க அழைக்கிறோம். மேலும் சில தருணங்களில் அறிவியல் சொற்களை உருவாக்கும் பொழுது பின்பற்றப் பட வேண்டிய முறைகளைப் பற்றியப் பக்கத்தைக் காணவும். http://ta.wikibooks.org/wiki/அறிவியல்_சொற்கள்_உருவாக்கச்_செயல்முறை  
மேற்கண்ட கட்டுரையில் தமிழ் சொற்களுக்கு அறிவியல் சொற்களை நான் உருவாக்கும் பொழுது சந்திக்கும் இடர்களின் மூலம் சில விதிகளை உருவாக்கி உள்ளேன். இவ்வாறு ஒரு கட்டமைப்பான விதியை உருவாக்கும் பொழுது தமிழ் சமுதாயம் முழுமையும், பிற மொழி கருத்துக்களை மொழிமாற்றம் செய்யும் பொழுது ஒரு தொழில் நுட்பச்சொல்லிற்கு ஒரு சொல்லையே பயன்படுத்தும் முறை உருவாகும், என்பதில் ஐயம் இல்லை.  
தமிழ் ஆசிரியர்களை பங்களிக்குமாறு வேண்டுகிறோம்.  
தங்களின் மேலான கருத்துக்களை வரவேற்கிறோம்.  
பி.கு: ஒரு வேளை இந்த முயற்சித் தேவையற்றது என்றாலும் அதனையும் தெரிவிக்கவும்.  
-Pitchaimuthu2050 18:23, 19 பெப்ரவரி 2012 (UTC)  
::நல்ல பயன் தரும் முயற்சி. விரைவில் தமிழில் அறிவியல் கலைச்சொற்கள் பயன்பாட்டில் consistency குறைவு. இது ஒரு முக்கிய சிக்கலாக உள்ளது. இதற்கு கலைச்சொற்கள் தனியாகவும், அதன் பயன்பாட்டுச்சூழல்(பாடநூல்கள்,ஊடகங்கள்) வேறாகவும் இருப்பது ஒரு காரணமாக இருக்கலாம். விரிவான கருத்துக்களை விரைவில் பகிர்கிறேன். நன்றி. --Natkeeran 18:45, 19 பெப்ரவரி 2012 (UTC)
:::நல்ல முயற்சி. என் தனிக்கருத்து என்னவென்றால், எந்தக் கலைச்சொல் ஆக்கமாக இருந்தாலும் அது சூழல் சார்ந்து, பல்வேறு வகையான பொருட் சூழல்கள் உணர்ந்து, முக்கியமாக கலந்துரையாடி , ஒரு 4-5 வரியாக ஒரு பத்தியாவது எழுதிப் பொருத்தம் பார்த்து செய்தல் நல்லது. 40+ ஆண்டுப் பட்டறிவில் சொல்லுகின்றேன் (இதனால் நான் சொல்வது சரியாக இருக்கவேண்டும் என்னும் நினைப்பில் ஒருசிறிதும் சொல்லவில்லை. அருள்கூர்ந்து கருத்தில் கொள்க.). நீங்கள் சுட்டியிருக்கும் three-phase current போன்றவை நல்ல எடுத்துக்காட்டுகள். அலைமுகம் என்பதை நான் phase என்று ஆள்கின்றேன். மும்முக மின்னோட்டம் அல்லது மூவலைமுக மின்னோட்டம் என்று ஆக்கலாம். நற்கீரன் சொல்லும் இணக்கச்சீர்மை அல்லது இணக்கவொருமை ("consistency") அடைய முனைவதும் தேவை. இலங்கை வழக்கு, தமிழக வழக்கு, சிங்கப்பூர்-மலேசிய வழக்கு என்பனவும் ஒருமித்து வருமாறு செய்ய முடிந்தால் கூடிய பலனைத் தரும்.--செல்வா 19:47, 19 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## உதவி: விக்சனரி முதற்பக்கச் சீரமைப்பு

விக்சனரி முதற்பக்கம் சீரமைத்து அதனை தெளிவாக காண்பித்தால் நலம் என்று எண்ணுகிறோம். தற்போது உள்ள முதற்பக்க வடிவில் இடைவெளிகள் அதிகம் இடையிடையே இருக்கின்றது. அவற்றை நீக்கினால் நன்று என்று எண்ணுகிறேன். நிலையான தினம் ஒரு என்ற பகுதிக்குப் பதிலாக சிறப்பான சொற்களை முதற் பக்கத்தில் இணைக்கலாம். இதன்மூலம் ஒவ்வொரு முறையும் ஒரு பயனர் செல்லும் பொழுது சிறப்பான சொற்கள் காட்சிப்படுத்தப் படும். இதன் மூலம் அந்தச் சொல்லின் தரத்தை உயரத்த ஒவ்வொரு பயனுறும் உதவ முடியும் என்று எண்ணுகிறோம். இது பற்றி விக்சனரி ஆழ மரத்தடியில் இட்டு உள்ளேன். முதற்பக்க அணுக்கம் உள்ளோர் இதில் பங்கெடுத்தால் சிறப்பாக அமையும் என்றே எண்ணுகிறேன்.
http://ta.wiktionary.org/wiki/விக்சனரி:ஆலமரத்தடி#.E0.AE.AE.E0.AF.81.E0.AE.A4.E0.AE.B1.E0.AF.8D_.E0.AE.AA.E0.AE.95.E0.AF.8D.E0.AE.95_.E0.AE.9A.E0.AF.80.E0.AE.B0.E0.AE.AE.E0.AF.88.E0.AE.AA.E0.AF.8D.E0.AE.AA.E0.AF.81  
அன்புடன்,
-Pitchaimuthu2050 10:32, 20 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## ஆங்கிலம் கலந்த வங்க மொழிப் பயன்பாட்டுக்கு வங்க தேச நீதிமன்றம் தடை
# விக்கிப்பீடியா:ஆலமரத்தடி/தொகுப்பு70

## மீடியாவிக்கி உலகமயமாக்கல் குழுவோடு அனைத்துலகத் தாய்மொழி நாளன்று இணைய அரட்டை

அறிவிப்பு. இன்று 18:00 UTC #wikimedia-office அரட்டை அறையில் நடைபெறும். ஸ்ரீகாந்த் 09:41, 21 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு70

## இறுவட்டு

இறுவட்டு என்பது *DVD*ஐக் குறிக்கும் என விக்சனரியிலும் விக்கிப்பீடியாவிலும் குறிப்பிடப்பட்டுள்ளது. ஆனால், இலங்கை வழக்கில் இறுவட்டு என்பது *CD*ஐயே குறிக்கின்றது. ஆதாரம்: தொடுப்பு-இங்கே அடோப் ரீடரில் ஐந்தாம் பக்கத்தைப் பார்க்கவும். ஆதலால், இது சம்பந்தமாக ஒரு பொதுவான முடிவுக்கு வருவது நல்லது. --மதனாஹரன் 12:31, 21 பெப்ரவரி 2012 (UTC)
:DVD என்பது digital versatile disc என்பதைக் குறித்தது முதலில். சிடி, டிவிடி ஆகிய இரண்டுமே எண்ணிம பதிவுதான் (சிறுசிறு புள்ளிகளாக, ஒளி அவற்றின்மீது பட்டு எதிரும் பொழுது மாறுபாடு கொண்டவையாகச் செய்வது). டிவிடி என்பது அடர்த்தி மிக்கப் புள்ளிகள் கொண்டவை, சிட் என்பது அடர்த்திக் குறைவானவை. குறுவட்டு, இறுவட்டு என்பன முறையே சிடி, டிவிடிக்களைக் குறிப்பதாகக் கொள்கின்றார்கள் தமிழ்நாட்டில் (என்று நினைக்கின்றேன்). இலங்கையில் சிடியை எப்படிக் குறிக்கின்றனர்? டிவிடியைப் பல்திற இறுவட்டு (ப.இ வட்டு) என்று வேண்டுமானால் கூறலாம். இபப்டியான கலைச்சொல் முரண்பாடுகளைக் குறைக்க முற்படுவது நல்லது! இலங்கை, தமிழ்நாடு, மலேசியா, சிங்கப்பூர் ஆகிய நான்கு ஆட்சிப்பகுதிகளில் உள்ளவர்கள் கூட்டாக ஒத்துழைத்தால்தான் சீர்மை எய்த முடியும். --செல்வா 16:27, 21 பெப்ரவரி 2012 (UTC)
::இத்தகைய உரையாடல்களை விக்கிப்பீடியா:கலைச்சொல் ஒத்தாசை பக்கத்தில் மேற்கொள்ளலாம். நன்றி--இரவி 21:38, 21 பெப்ரவரி 2012 (UTC)
இலங்கை வழக்குக்கும் தமிழக வழக்குக்கும் ஏராளமான வித்தியாசங்கள் உள்ளன. இப்போதைக்கு இலக்கமுறைப் பல்திறவாற்றல் வட்டு என்ற பக்கத்தில் ஒரு குறிப்புக் கொடுத்துள்ளேன். --மதனாஹரன் 13:29, 22 பெப்ரவரி 2012 (UTC)
# போர்த்துகேய இந்தியா

**இந்தியாவின் போர்த்துகேய அரச சார்பாண்மை** (*Portuguese Viceroyalty of India*, போர்த்துகேயம்: Vice-Reino da Índia Portuguesa) என்றும் பின்னர் **போர்த்துக்கேய இந்தியா** (போர்த்துகேயம்: Estado Português da Índia) என்றும் இந்தியாவில் இருந்த போர்த்துக்கல்லின் குடியேற்றப் பகுதிகள் அனைத்தும் அறியப்பட்டன.  
போர்த்துகேய மாலுமி வாஸ்கோ ட காமா இந்தியாவிற்கு கடல்வழி கண்டறிந்து ஆறு ஆண்டுகளுக்குள்ளாகவே போர்த்துகேய அரசு 1505இல் கொச்சியில் தனது முதல் அரச சார்பாண்மையராக (வைசுராய்) *பிரான்சிசுகோ டெ அல்மீடியா*வை நியமித்தது. 1752ஆம் ஆண்டு வரை "போர்த்துகேய இந்திய அரசில் " இந்தியப் பெருங்கடலில் இருந்த அனைத்து போர்த்துக்கேய குடியேற்றங்களும் அடங்கி இருந்தது; இது தெற்கு ஆப்பிரிக்காவிலிருந்து தெற்கு ஆசியா வரை பரவியிருந்தது. இதன் தலைமைப் பொறுப்பில் அரச சார்பாண்மையரோ ஆளுனரோ இருந்தனர். 1510 முதல் கோவா இதன் தலைநகராயிற்று. 1752இல் மொசாம்பிக் தனி அரசாகப் பிரிந்தது. 1844இல் போர்த்துகேய இந்திய அரசு மக்காவு, திமோர் மற்றும் இந்தோனேசிய சோலார் ஆகியவற்றின் ஆட்சியை நிறுத்திக்கொண்டது. மலபாருடன் தன்னாட்சியை குறுக்கிக் கொண்டது.  
1947ஆம் ஆண்டு பிரித்தானிய இந்தியாவின் விடுதலையின்போது இந்தியாவின் மேற்கு கடலோரத்தில் கோவா, தமன், தியூ மற்றும் உட்புறத்தில் அமைந்த தாத்ரா, அவேலி ஆகிய பிறநாடுசூழ் பகுதிகளைக் கொண்டிருந்தது. பொதுப்பயன்பாட்டில் போர்த்துக்கேய பகுதிகளை அனைத்தும் உள்ளடக்கி கோவா என்றும் அறியப்படுகிறது. 1954ஆம் ஆண்டில் தாத்ரா மற்றும் நகர் அவேலிப் பகுதிகளை 1954ஆம் ஆண்டு இழந்தது. 1961ஆம் ஆண்டில் மற்ற மூன்று பகுதிகளும் இந்திய இராணுவ நடவடிக்கையால் கைப்பற்றப்படன. ஆனால் இதனை போர்த்துக்கல் 1975 வரை ஏற்றுக்கொள்ளவில்லை. கார்னேசன் பூ புரட்சி மற்றும் ஏகாதிபத்திய இசுதடோ நோவோ ஆட்சியின் வீழ்ச்சிக்குப் பிறகே இந்த இணைப்பை ஏற்றுக்கொண்டது.
# லட்சுமி ஹோம்ஸ்ட்ராம்

**லட்சுமி ஹோம்ஸ்ட்ராம்** (Lakshmi Holmström 1935 - மே 6, 2016) பிரித்தானியத் தமிழ் எழுத்தாளர். நவீனத் தமிழ்ப் புனை கதைகள், கவிதைகளை ஆங்கிலத்தில் மொழிபெயர்த்துத் தமிழின் சிறப்பை உலகறியச் செய்து வந்தவர். மௌனி, புதுமைப்பித்தன், சுந்தர ராமசாமி, அசோகமித்திரன், ந. முத்துசாமி, அம்பை, பாமா, இமையம் போன்றவர்களின் படைப்புகளை மொழிபெயர்த்தவர். சுந்தர ராமசாமியின் "குழந்தைகள் பெண்கள் ஆண்கள்" என்ற புதினத்தையும் ஆங்கில மொழியாக்கம் செய்துள்ளார்.  
இங்கிலாந்து, கனடா, இந்தியா, இலங்கை ஆகிய நாடுகளில் மொழிபெயர்ப்புப் பட்டறைகளை நடத்தித் தமிழ் ஆக்கங்களை ஆங்கிலத்தில் மொழிபெயர்ப்புச் செய்வதற்குப் புதியவர்களை ஊக்குவிப்பதில் பெரும் பங்காற்றி வந்தவர். தமிழ்க் கவிதைகளைத் தமிழிலும் ஆங்கிலத்திலும் லண்டனிலும் பிற இடங்களிலும் தமிழரல்லாதவர்கள் மத்தியில் வாசித்துக் காட்டியுள்ளார். சிலப்பதிகாரம், மணிமேகலை ஆகிய இரு காவியங்களையும் வசன நடையில் ஆங்கிலத்தில் எழுதி வெளியிட்டிருக்கிறார். நவீன தமிழ் இலக்கியங்கள் பற்றியும் பல கட்டுரைகளை ஆங்கில இதழ்களில் எழுதியுள்ளார்.
# லட்சுமி ஹோம்ஸ்ட்ராம்

## விருதுகள்

- பாமாவின் கருக்கு, அம்பையின் காட்டில் ஒரு மான் ஆகியவற்றின் ஆங்கில மொழிபெயர்ப்புக்காக ஹட்ச் கிராஸ்வோர்ட் புக் (Hutch Crossword Book) விருதை முறையே 2000, 2006ஆம் ஆண்டுகளில் பெற்றார்.
- தமிழுக்கு இவர் ஆற்றிவரும் வாழ்நாள் பங்களிப்பிற்காக, தமிழ் இலக்கியத் தோட்டம் (கனடா) 2007ஆம் ஆண்டிற்கான இயல் விருதையும் 1,500 டாலர் பரிசையும் வழங்கியது.
# குளோரோபாரம்

நீர்ம நிலையில் உள்ள குளோரோபாரம்]]
**குளோரோபாரம்** (*chloroform*) அல்லது **முக்குளோரோமீத்தேன்** (*trichloromethane*) என்பது ஒரு நிறமற்ற, இனிய மணம் உள்ள அடர்த்தியான கரிமச் சேர்மம் ஆகும். இதன் வாய்பாடு: CHCl<sub>3</sub>. நான்கு குளோரோமீத்தேன்களில் குளோரோபாரமும் ஒன்றாகும்.. குளோரோபாரம் முதன் முதலாக 1831-ஆம் ஆண்டு தயாரிக்கப்பட்டது. எடின்பர்கு பல்கலைக்கழகத்தைச் சேர்ந்த இசுகாட்லாந்து மருத்துவர் சர் சேம்சு சிம்சன் முதலில் குளோரோபாரமை 1853-ஆம் ஆண்டில் மயக்க மருந்தாக பயன்படுத்தினார்.
# பிராமணம்

**பிராமணங்கள்** வேத மந்திரங்களுக்கான விளக்கவுரையுடன் எழுதப்பட்ட பகுதிகள் ஆகும். வேதங்களில் உள்ள துதிப்பாடல்களுக்குரிய உரைநடை நூல்கள் எனலாம். சமயச் சடங்குகள், வேள்விகள் பற்றிய விளக்கங்களும், பலியிடுவது பற்றியும், அவற்றைச் செய்யும் முறைகளும் உள்ளன. புரோகிதர்களுக்கு சரியான வழியைக் காட்ட இவை பெரிதும் உதவுகின்றன. ஒவ்வொரு வேதத்துடனும் இணைக்கப்பட்டுள்ள இவை இந்து வேத இலக்கியத்தின் ஒரு பகுதியாகக் கருதப்படுகின்றன.  
குறிப்பாக, சரியான முறையில் சடங்குகளைச் செய்வதற்கான விளக்கங்களுக்காகவும், வேதச் சடங்குகளின் குறியீட்டுப் பொருள் விளக்கத்துக்காகவும் பிராமணங்கள் சிறப்புப் பெறுகின்றன. வெவ்வேறு வேதங்களில் காணப்படும் பிராமணங்களில் அமைப்புகளில் ஒத்த தன்மை இல்லை. சில பிராமணங்களின் பகுதிகளாக ஆரண்யகங்கள் அல்லது உபநிடதங்கள் காணப்படுகின்றன.  
ஒவ்வொரு வேதச் சிந்தனைப் பிரிவும் தமக்கெனப் பிராமணங்களைக் கொண்டுள்ளன. பண்டைக்கால இந்தியாவில் ஏராளமான பிராமணங்கள் இருந்தன. இவற்றுட் பல இன்று அழிந்துபோய்விட்டன. தற்காலத்தில் 19 பிராமணங்கள் முழுமையாகக் கிடைக்கின்றன.  
பிராமணங்களும், அவற்றைச் சார்ந்த பிற வேத நூல்களும், பல நூற்றாண்டுகாலம் வாய்வழியாகவே கடத்தப்பட்டு வந்த பின் இறுதியாக எப்போது தொகுக்கப்பட்டன என்பது சர்ச்சைக்குரியதாகவே உள்ளது. இவற்றுள் மிகப் பழையவை பொகாமு 900 எனக் கணித்துள்ளனர். சதபத பிராமணம் போன்ற பிந்திய பிராமணங்கள் பொகாமு 700 காலத்தை அண்டித் தொகுக்கப்பட்டிருக்கலாம். ஜான் கொண்டா என்பாரது கருத்துப்படி வேதங்கள், பிராமணங்கள், ஆரண்யகங்கள், முந்திய உபநிடதங்கள் என்பவற்றின் இறுதித் தொகுப்பு பௌத்தத்துக்கு முந்திய காலத்திலேயே (பொகாமு 600) நிறைவு பெற்றிருக்கக்கூடும்.
# பிராமணம்

## பிராமணங்களின் பட்டியல்

ஒவ்வொரு பிராமணமும், நான்கு வேதங்களுள் ஏதாவது ஒன்றுடனும், குறித்த வேதத்தின் ஒரு சிந்தனைப் பிரிவுடனும் தொடர்பு கொண்டுள்ளது.
# பிராமணம்

## பிராமணங்களின் பட்டியல்

### ரிக் வேதம்

- சகல பிரிவு
- ஐத்தரேய பிராமணம்
- பாசுக்கல அல்லது இசுவாகு பிரிவு
- கௌசிதாக்கி பிராமணம்
# பிராமணம்

## பிராமணங்களின் பட்டியல்

### சாம வேதம்

- கௌதம, ராணயானிய பிரிவுகள்
- தண்டிய மகாபிராமணம்
- சட்விம்ச பிராமணம்
- சாமவிதான பிராமணம்
- அர்சேய பிராமணம்
- தேவதாத்தியாய பிராமணம்
- சாண்டோக்கிய பிராமணம்
- சங்கிதோபனிடத பிராமணம்
- வம்ச பிராமணம்
- ஜைமினிய பிரிவு
- ஜைமினிய பிராமணம்
- ஜைமினிய அர்சேய பிராமணம்
- ஜைமினிய உபநிடத பிராமணம்
# பிராமணம்

## பிராமணங்களின் பட்டியல்

### யசுர் வேதம்

#### கிருட்ண யசுர் வேதம்

- கிருட்ண யசுர் வேதத்தில் பிராமணப் பாணியில் அமைந்த நூல்கள் பின்வரும் சங்கிதைகளுக்குள் சேர்க்கப்பட்டுள்ளன. இவை பிற பிராமணங்களை விடக் காலத்தால் முந்தியவை.
- மைத்திரயானி சங்கிதை
- கதா சங்கிதை
- கபிஸ்தலகதா சங்கிதை
- தைத்திரீய சங்கிதை
# பிராமணம்

## பிராமணங்களின் பட்டியல்

### யசுர் வேதம்

#### சுக்கில யசுர் வேதம்

- மாத்தியந்தின பிரிவு
- சதபத பிராமணம் - மாத்தியந்தின வடிவம்
- கண்வ பிரிவு
- சதபத பிராமணம் - கண்வ வடிவம்
# பிராமணம்

## பிராமணங்களின் பட்டியல்

### அதர்வ வேதம்

- சௌனக, பைப்பாலன பிரிவுகள்
- கோப்பத பிராமணம்
# பிராமணம்

## இதனையும் காண்க

- சதபத பிராமணம்
- ஆரண்யகம்
- சம்ஹிதைகள்
# ஈரோ ஓண்டா கரிசுமா சீ. எம். ஆர்.

**ஈரோ ஓண்டா கரிசுமா சீ. எம். ஆர்.** (ஆங்கிலம்: *ஹீரோ ஹோண்டா கரிஸ்மா ஜீ. எம். ஆர்.*) என்பது ஹீரோ மோட்டோ கார்ப்பால் உற்பத்தி செய்யப்பட்ட விசையுந்து ஆகும். கரிஸ்மா ஆர். விசையுந்திற்கும் கரிஸ்மா ஜீ. எம். ஆர். விசையுந்துக்கும் அவற்றின் இயந்திரங்களில் வித்தியாசம் இல்லை. சீர்வடிவம், முகப்பு விளக்கு, விரைவுமானி, பின் பக்க வட்டில் முட்டு என்பனவற்றிலேயே வித்தியாசங்கள் உள்ளன.
# காலாள் (சதுரங்கம்)

**காலாள்** (ஆங்கிலம்: *pawn*) அல்லது **சிப்பாய்** என்பது சதுரங்கத்தில் உள்ள ஒரு காய் ஆகும். சிப்பாய்கள் அதிகமாக இருந்தாலும் (பெரும்பாலும்) அவை பலவீனமானவை ஆகும். சிப்பாய்கள் வரலாற்று ரீதியாக, காலாட் படையைக் குறிக்கின்றன. சதுரங்கத்தில் இரு போட்டியாளர்களிடமும் தலா எட்டுச் சிப்பாய்கள் வீதம் மொத்தம் 16 சிப்பாய்கள் காணப்படும். போட்டியின் ஆரம்பத்தில் வெள்ளைச் சிப்பாய்கள் *a2*, *b2*, *c2*, *d2*, *e2*, *f2*, *g2*, *h2* ஆகிய பெட்டிகளிலும் கறுப்புச் சிப்பாய்கள் *a7*, *b7*, *c7*, *d7*, *e7*, *f7*, *g7*, *h7* ஆகிய பெட்டிகளிலும் வைக்கப்படும்.  
தனிச் சிப்பாய்கள் அவை உள்ள நிரலின் மூலம் அடையாளப்படுத்தப்படும். உதாரணமாக வெள்ளையின் *f*-சிப்பாய் என்பதைக் கூறலாம். இது வெள்ளை ராஜாவின் மந்திரிச் சிப்பாய் என்றும் அழைக்கப்படுவதுண்டு. ஆனால், இவ்வாறு பயன்படுத்தப்படுவது குறைவு. கோட்டைச் சிப்பாய் (*a* அல்லது *h* நிரல்), குதிரைச் சிப்பாய் (*b* அல்லது *g* நிரல்), மந்திரிச் சிப்பாய் (*c* அல்லது *f* நிரல்), ராணிச் சிப்பாய் (*d* நிரல்), ராஜாச் சிப்பாய் (*e* நிரல்), நடுச் சிப்பாய் (*d* அல்லது *e* நிரல்) என்றும் சிப்பாய்களை அழைப்பதுண்டு.
# காலாள் (சதுரங்கம்)

## நகர்வு

சிப்பாய்கள் ஏனைய காய்களை விட நகர்வில் வித்தியாசமானவை. ஏனைய காய்களைப் போல், சிப்பாய்களால் பின்புறமாக நகர முடியாது. சாதாரணமாக, ஒரு சிப்பாயால் அதற்கு முன்னே ஒரு பெட்டி நகர முடியும். ஆனாலும் ஒரு சிப்பாயின் முதல் நகர்வில் அதனால் இரண்டு பெட்டிகள் முன்னே செல்ல முடியும். ஆனால், சிப்பாய்க்கு முன்னுள்ள இரண்டு பெட்டிகளில் ஏதேனும் ஒன்றிலாவது ஏதேனுமொரு காய் இருப்பின் சிப்பாயை இரண்டு பெட்டிகள் முன்னே நகர்த்த முடியாது. மேலுள்ள படத்தில் *c4*இலுள்ள சிப்பாய் *c5*இற்குச் செல்ல முடியும். ஆனாலும் *e2*இலுள்ள சிப்பாய் *e3*இற்கோ *e4*இற்கோ செல்ல முடியும்.
# காலாள் (சதுரங்கம்)

## நகர்வு

### கைப்பற்றுதல்

மற்றைய காய்களைப் போல் இல்லாமல், சிப்பாயால் அது நகரும் பாதையிலேயே கைப்பற்ற முடியாது. ஒரு சிப்பாயால் குறுக்காகவே கைப்பற்ற முடியும். அதாவது, முன்னே உள்ள பெட்டிக்கு இடது, வலது பக்கங்களில் உள்ள பெட்டிகளில் உள்ளவற்றில் ஏதேனும் ஒன்றினையே கைப்பற்ற முடியும். இடப் பக்கம் உள்ள படத்தில் சிப்பாய் கறுப்புக் கோட்டையையோ கறுப்புக் குதிரையையோ கைப்பற்ற முடியும்.  
சிப்பாய் வழிமடக்குதல் மூலமும் போட்டியாளரின் சிப்பாயைக் கைப்பற்ற முடியும். இந்த முறையின்படி கைப்பற்றுவதற்குப் போட்டியாளரின் சிப்பாய் ஒரே நகர்வில் இரண்டு பெட்டிகள் நகர்ந்திருக்க வேண்டும். அந்தச் சிப்பாய்க்கு முன்னேயுள்ள பெட்டி மற்றைய போட்டியாளரின் சிப்பாயின் தாக்குதலுக்கு உட்பட்டிருக்க வேண்டும். அப்போது அடுத்த நகர்விலே மற்றைய போட்டியாளரால் அச்சிப்பாயைக் கைப்பற்ற முடியும். அடுத்த நகர்வில் வழிமடக்குதலைச் செய்யத் தவறினால், பிறகு அதனைச் செய்ய முடியாது.
# காலாள் (சதுரங்கம்)

## நகர்வு

### அதிகார உயர்வு

சதுரங்கப் பலகையின் எதிர்ப் பக்கத்தின் இறுதி வரிசை (மற்றைய போட்டியாளரின் முதல் வரிசை) வரை செல்லும் சிப்பாய்க்குப் போட்டியாளரின் விருப்பத்துக்கேற்ப அதே நிறத்தில் ராணி, கோட்டை, மந்திரி, குதிரை என்பவற்றுள் ஏதேனுமொன்றாக அதிகார உயர்வு வழங்கப்படும். மற்றைய போட்டியாளரின் அடுத்த நகர்வுக்கு முன்னதாகவே சிப்பாய் இருந்த இடத்தில் புதிய காய் வைக்கப்பட்டு விடும்.  
அதிகார உயர்வுக்குக் காய்களைத் தேர்ந்தெடுப்பதற்கு எந்த வரையறையும் இல்லை. ஒரு போட்டியாளர் எட்டுச் சிப்பாய்களுக்கும் அதிகார உயர்வை வழங்குவதன் மூலம் பத்துக் குதிரைகளையோ, பத்துக் கோட்டைகளையோ, பத்து மந்திரிகளையோ, ஒன்பது ராணிகளையோ கொண்டிருக்க முடியும். ஆனால், இவ்வாறு நடப்பதற்கான வாய்ப்பு மிகவும் குறைவு. ஆனாலும் 1927இல் ஜொசே ராவுல் காப்பபிளான்காவுக்கும் அலெக்சாண்டர் அலெஹினுக்கும் இடையே நடைபெற்ற போட்டியில் 65ஆவது நகர்விலிருந்து 66ஆவது நகர்வு வரை அவர்கள் இருவருமே தலா இரண்டு ராணிகளை வைத்திருந்தனர். சில சதுரங்கப் பலகைகள் இன்னுமொரு ராணியை மேலதிகமாகக் கொண்டிருந்தாலும் பெரும்பாலான சதுரங்கப் பலகைகள் அவ்வாறு கொண்டிருப்பதில்லை. ஆகவே, சதுரங்கப் பலகையில் இன்னுமொரு ராணியை அதிகார உயர்வின் மூலம் பெற நேரிட்டால் அதற்குப் பதிலாகக் கோட்டையைத் தலைகீழாக வைப்பதுமுண்டு. இந்தப் பிரச்சினை கணினியில் விளையாடும் சதுரங்கத்தில் ஏற்படாது.
# காலாள் (சதுரங்கம்)

## வகைகள்

### தனிப்படுத்தப்பட்ட சிப்பாய்

அருகே உள்ள நிரல்களிலுள்ள சிப்பாய்கள் ஒன்றுக்கொன்று தாக்குகையிலும் பாதுகாப்பிலும் ஆதரவு வழங்க முடியும். ஆனால், அருகே உள்ள எந்தவொரு நிரலிலும் தோழமையான சிப்பாய்கள் இல்லாத சிப்பாய் தனிப்படுத்தப்பட்ட சிப்பாய் என அழைக்கப்படும்.  
வலது புறத்திலுள்ள படத்தில், கறுப்பு *d5*இல் ஒரு தனிப்படுத்தப்பட்ட சிப்பாயைக் கொண்டுள்ளது. ராஜாக்களையும் சிப்பாய்களையும் தவிர ஏனைய காய்கள் அனைத்தும் கைப்பற்றப்பட்டால், ஆட்டத்தின் இறுதியில் தனிப்படுத்தப்பட்ட சிப்பாயைக் கொண்டிருத்தல் கறுப்புக்குப் பாதகமாக அமையும்.
# காலாள் (சதுரங்கம்)

## வகைகள்

### கடந்த சிப்பாய்

அதிகார உயர்வுக்கான பாதையில் எந்த எதிரிச் சிப்பாயாலும் தடுக்கவோ கைப்பற்றவோ முடியாத நிலையில் உள்ள சிப்பாய் கடந்த சிப்பாய் எனப்படும். வலப் பக்கத்திலுள்ள படத்தில் வெள்ளை *c5*இல் பாதுகாக்கப்பட்ட கடந்த சிப்பாய் ஒன்றைக் கொண்டுள்ளது. ஆனால், கறுப்போ *h5* தனிப்படுத்தப்பட்ட கடந்த சிப்பாயைக் கொண்டுள்ளது.  
இந்தப் படத்தில் காய்களின் நிலைமை ஏறத்தாழச் சமனாக உள்ளன. இரண்டு போட்டியாளர்களும் தலா ஒரு ராஜாவையும் மூன்று சிப்பாய்களையும் கொண்டுள்ளனர். ராஜாக்களின் நிலையும் சமனாக உள்ளது. ஆனாலும் பாதுகாக்கப்பட்ட கடந்த சிப்பாயின் பலத்துடன் வெள்ளையால் போட்டியில் வெல்ல முடியும். கறுப்பு ராஜாவால் தனிமைப்படுத்தப்பட்ட *h*-சிப்பாயைக் காக்கவும் வெள்ளையின் *c*-சிப்பாய் அதிகார உயர்வு பெறுவதைத் தவிர்க்கவும் முடியாது. அவற்றுள் ஏதேனும் ஒன்றை மாத்திரமே செய்ய முடியும். ஆகவே, வெள்ளை *h*-சிப்பாயைக் கைப்பற்றி வெல்ல முடியும்.
# காலாள் (சதுரங்கம்)

## வகைகள்

### இரட்டடுக்குச் சிப்பாய்

சிப்பாய் மூலம் கைப்பற்றுதலை மேற்கொண்ட பின்னர், ஒரு போட்டியாளர் ஒரே நிரலில் இரண்டு சிப்பாய்களைக் கொண்டிருக்க முடியும். அவ்விரு சிப்பாய்களும் இரட்டடுக்குச் சிப்பாய்கள் எனப்படும். ஓர் இரட்டடுக்குச் சிப்பாய் மற்றைய இரட்டடுக்குச் சிப்பாயைப் பாதுகாத்துக் கொள்ளாது. அத்தோடு, இரண்டு இரட்டடுக்குச் சிப்பாய்களையும் அருகே உள்ள நிரலில் உள்ள சிப்பாயால் பாதுகாக்க முடியாது. மேலும் முன்னே உள்ள இரட்டடுக்குச் சிப்பாய் பின்னே உள்ள இரட்டடுக்குச் சிப்பாயின் முன்னேற்றத்தைத் தடுக்கும். ஆகவே, இரட்டடுக்குச் சிப்பாய்கள் பலவீனமானவை. மிகவும் அரிதாக ஒரே நிரலில் மூன்று சிப்பாய்களும் காணப்படும். அவை மூவடுக்குச் சிப்பாய்கள் எனப்படும்.
# காலாள் (சதுரங்கம்)

## வகைகள்

### தவறான கோட்டைச் சிப்பாய்

சதுரங்க விளையாட்டின் இறுதிக் கட்டத்தில் ராஜாவுடன் கோட்டைச் சிப்பாயையும் மந்திரியையும் மாத்திரம் கொண்டிருக்க முடியும். கோட்டைச் சிப்பாய் அதிகார உயர்வுக்காகச் செல்ல வேண்டிய பெட்டியை மந்திரியால் தாக்குகைக்கு உட்படுத்த முடியாமல் போனால், போட்டி சமநிலையில் முடிவதற்கான வாய்ப்பும் உண்டு. அவ்வாறான சிப்பாய் தவறான கோட்டைச் சிப்பாய் எனப்படும்.
# காலாள் (சதுரங்கம்)

## மேற்கோள்

- *சதுரங்கத்தின் ஆத்மா சிப்பாயாகும்.*-ஃபிராங்கொயிஸ்-டானிகன் பில்லிடார்
# காலாள் (சதுரங்கம்)

## ஒருங்குறி

ஒருங்குறியில் சிப்பாய்க்கு இரண்டு குறியீடுகள் உள்ளன.
- <font size=5>&#9817;</font> *U+2659*-வெள்ளைச் சிப்பாய்
- <font size=5>&#9823;</font> *U+265F*-கறுப்புச் சிப்பாய்
# கோழிக் கறி

**கோழி** உலகின் கோழியினங்களில் மிகவும் பரவலான ஓர் வகையாகும். **கோழிக் கறியாக** பல நாடுகளிலும் பண்பாடுகளிலும் பல்வேறு வகைகளில் உணவாக சமைக்கப்படும் ஒன்றாகும்.
# கோழிக் கறி

## வரலாறு

தற்கால கோழி பல்லாண்டுகளுக்கு முன்னர் இந்தியத் துணைக்கண்டத்தின் வடபகுதிகளில் இருந்த சிவப்பு காட்டுக்கோழி மற்றும் சாம்பல் காட்டுக்கோழிகளிலிருந்து வந்தவை ஆகும்.  
கி.மு 600களில் பாபிலோனின் ஓவியங்களிலேயே கோழிக்கறி சித்தரிக்கப்பட்டுள்ளது. சங்க இலக்கியங்களில் வீட்டில் கோழி வளர்க்கும் குறிப்புகள் உள்ளன. கோழியும் வெங்காயமும் பாலில் வேகவைக்கப்பட்டு சர்க்கரை,நறுமணப்பொருட்களுடன் ஐரோப்பாவில் "வெள்ளை உணவு" (Blancmange) என பரிமாறப்பட்டது.  
இரண்டாம் உலகப் போரின்போது ஐக்கிய அமெரிக்காவில் மாட்டிறைச்சியும் பன்றி இறைச்சியும் அரிதான காரணத்தால் கோழிக்கறி நுகர்வு கூடியது. ஐரோப்பாவிலும் 1996இல் பித்தப்பசு நோய் பயத்தால் மாட்டிறைச்சியை விட கூடுதலாக கோழிக்கறி நுகரப்பட்டது.
# கோழிக் கறி

## வளர்ப்பு

தற்கால கோழி வகைகள் இறைச்சிக்காகவே வளர்க்கப்படுகின்றன. ஒரு கோழிக்கு கொடுக்கப்படும் உணவிற்கும் அது கொடுக்கும் இறைச்சிக்கும் உள்ள தொடர்பு முக்கியமாகிறது. ஐக்கிய அமெரிக்காவில் மிகப் பரவலான வகைகளாக கார்னிஷ் மற்றும் வெள்ளை ராக் வகைகள் உள்ளன.  
உணவிற்காக வளர்க்கப்படும் கோழிகள் *கறிக்கோழிகள்* என அழைக்கப்படுகின்றன. பெரும்பாலும் இவை இளவயதிலேயே கொல்லப்படுகின்றன. கோழி வறுவலுக்கு எட்டு வாரங்களிலிருந்து 12 வாரங்களில் கொல்லப்படுகின்றன. விரைநீக்கப்பட்ட சேவல்கள் கொழுப்புமிக்கதும் கூடுதலாகவும் இறைச்சியைத் தருகின்றன. இவை நடுக்காலங்களில் மிகவும் விரும்பி உண்ணப்பட்டன.
# கோழிக் கறி

## உடல்நலக் கேடுகள்

கோழி இறைச்சியில் மற்ற சிவப்பு இறைச்சிகளைவிட, எடையின் சதவீதமாக அளக்கும்போது, இரண்டு முதல் மூன்று மடங்கு கூடுதலாக பல்நிறைவுறா கொழுப்பு கொண்டுள்ளது.  
கோழியின் இறைச்சியில் (விரைநீக்கப்பட்ட சேவல்கள் நீங்கலாக) பொதுவாக கொழுப்புக் குறைவாகும். அதன் தோலில்தான் கொழுப்பு அடர்த்தியாக உள்ளது. குறைந்த கொழுப்பு உண்பவர்கள் கோழித்தோலை அகற்றிட வேண்டும். சமைக்கும் விதமும் கோழிக்கறி எந்தளவிற்கு உடல்நலத்திற்கு ஊறு விளைவிக்கும் என்பதை தீர்மானிக்கிறது. தோல் நீக்கி நீராவியில் வேகவைத்த உணவு உடல்நலத்திற்கு உகந்ததாகவும் மாறுபக்க கொழுப்புள்ள எண்ணெய்களில் வறுத்தெடுத்த கோழிக்கறி ஊறு விளைவிப்பதாகவும் கருதப்படுகிறது.  
அண்மைக்காலங்களில் பறவைக் காய்ச்சல் பரவலுக்கு கோழி உண்பது காரணமாக அமைந்துள்ளது.
# விக்கிப்பீடியா:விக்கித்திட்டம் மருத்துவம்

<big><font color=green>**விக்கித் திட்டம் மருத்துவம் உங்களை வரவேற்கிறது**</font></big>
# விக்கிப்பீடியா:விக்கித்திட்டம் மருத்துவம்

## நோக்கம்

இத்திட்டம் மருத்துவம் தொடர்பான கட்டுரைகளை மேம்படுத்துவதையும், புதிய கட்டுரைகளை உருவாக்குவதையும் நோக்கமாகக் கொண்டுள்ளது. கீழ்க்கண்ட தலைப்புகளில் தாங்கள் கட்டுரைகளை இயற்றலாம், உதவி தேவைப்பட்டால் ஆலமரத்தடியில் அல்லது ஒத்தாசைப் பக்கத்தில் கேட்கவும். இந்த திட்டத்தில் தங்களை இணைத்துக்கொள்ள இங்குள்ள **'பங்குபற்றும் பயனர்கள்**' பகுதியில் தங்கள் பெயரைச் சேர்க்கவும்.  
முதலில், ஆங்கில விக்கிப்பீடியாவில் உள்ள அனைத்து மருத்துவம் தொடர்பான கட்டுரைகளை இங்கே சேர்க்கலாம். ஆங்கில விக்கிப்பீடியாவில் குறுங்கட்டுரைகளாக உள்ள நிலையில், தங்களால் இயன்ற அளவுக்குத் தேடுபொறி உதவியுடன் தகுந்த ஆதாரங்களுடன் தமிழில் நிறைவான கட்டுரைகளை இயற்றவும். மருத்துவத்தில் மிகவும் முக்கியமானதெனக் கருதும் கட்டுரைகளை இயன்றவரையில் இனம் கண்டு அதற்கு முக்கியத்துவம் கொடுக்கவேண்டும். ஏற்கனவே இருக்கும் கட்டுரைகளைச் செம்மைப்படுத்தி தரம் உயர்த்தி சிறப்புக் கட்டுரைகளாக மாற்றுவதும் இத்திட்டத்தின் நோக்கங்களுள் ஒன்று.
# விக்கிப்பீடியா:விக்கித்திட்டம் மருத்துவம்

## துணைத் திட்டங்கள்

- விக்கிப்பீடியா:விக்கித் திட்டம் மருத்துவம்/மொழிபெயர்ப்புச் சிறப்புப் பணிப்பிரிவு
# விக்கிப்பீடியா:விக்கித்திட்டம் மருத்துவம்

## பேச்சுப் பக்கத்தில் வார்ப்புரு இட வேண்டல்

விக்கித் திட்டம் மருத்துவம் தொடர்பான கட்டுரைகளின் **பேச்சுப்** பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.
# விக்கிப்பீடியா:விக்கித்திட்டம் மருத்துவம்

## உடன் செய்ய வேண்டியவை

### மேற்கோள் சுட்டுதல்

மருத்துவம்தொடர்பான பெரும்பாலான கட்டுரைகள், ஆங்கில விக்கிப்பீடியாவில் இருந்து மொழிபெயர்க்கப்பட்டவை. பெரும்பாலான கட்டுரைகளில் மேற்கோள் நூல்கள் சுட்டப்பட்டிருப்பினும், மொழிபெயர்ப்பு வேகம் கருதிக் கட்டுரை ஊடான மேற்கோள் சுட்டப்படவில்லை. எனவே கட்டுரைகளின் நம்பகத்தன்மையைச் சரி பார்த்துக்கொள்ள, 'ஆங்கில விக்கிப்பீடியா' கட்டுரையில் உள்ள மேற்கோள்களைச் சரி பார்த்துக்கொள்ளுமாறு வேண்டப்படுகிறது.
# விக்கிப்பீடியா:விக்கித்திட்டம் மருத்துவம்

## உடன் செய்ய வேண்டியவை

### தரம் பிரித்தல்

கட்டுரைகளைக் குறுங்கட்டுரைகள், தொடக்கநிலைக் கட்டுரைகள், ஓரளவு வளர்ந்த கட்டுரைகள், சிறப்புக் கட்டுரைகள் என்பதுபோலத் தரம்பிரிக்க வேண்டும்.
# விக்கிப்பீடியா:விக்கித்திட்டம் மருத்துவம்

## உசாத்துணைகள்

மருத்துவத்தில் உள்ள தகவல்கள் மெய்யானதாக இருக்க வேண்டும், சில தகவல்கள் வெவ்வேறு ஊடகங்களில் மாறுபட்டுக் காணப்படுவதுண்டு, எனவே சரியான தகவலை அனைவராலும் ஏற்றுக்கொள்ளப்படக்கூடிய நம்பத்தகுந்த நூல்கள், சஞ்சிகைகள் போன்றவற்றை மேற்கோள் காட்டி எழுதுதல் மிகவும் அவசியமானது. இவ்வாறு அடிக்கடி பயன்படக்கூடிய மருத்துவ உசாத்துணைகளையும், பிற சான்றுகளையும் இங்கு குறிப்பிடவும். இவற்றை வைத்திருக்கும் பயனர்களின் பெயரையும் பதிந்து வைத்தால் தேவைப்படும்போது கேட்டுக்கொள்ளலாம்.  
;ஆங்கிலம்  
-
-
;தமிழ்  
- மருத்துவக் களஞ்சியம் (13 தொகுதிகள்) - தமிழில் வெளிவந்துள்ள விரிவான மருத்துவம் தொடர்பான கலைக்களஞ்சியம் இதுவாகும். இக்கலைக்களஞ்சியத்தின் கலைச்சொல் அடைவு தனிநூலாக வெளிவந்துள்ளது.
- அறிவியல் களஞ்சியம் (19 தொகுதிகள்)
- வாழ்வியற் களஞ்சியம் (15 தொகுதிகள்)
- சித்த மருத்துவம் (தமிழ் வளர்ச்சிக் கழக நூல்கள்) (7 தொகுதிகள்)
-
- செ. ஆனைமுகன். (2003). மகப்பேறும் மகளிர் மருத்துவமும்
- இதையும் பார்க்க மருத்துவத் தமிழ்
- 20-ஆம் நூற்றாண்டு தமிழ் மருத்துவ நூல்கள் என்னும் இப்பக்கத்தில் பல ஆயிரம் கட்டுரைகள், நூல்கள், அகராதிகள் முதலானவற்றைப் பற்றிய செய்திகள் உள்ளன.
# விக்கிப்பீடியா:விக்கித்திட்டம் மருத்துவம்

## தொடர்புடைய விக்கித் திட்டங்கள்

- விக்கிப்பீடியா:விக்கித்திட்டம் நலவியல்
- விக்கிப்பீடியா:விக்கித்திட்டம் உயிரியல்
# விக்கிப்பீடியா:விக்கித்திட்டம் மருத்துவம்

## வழிகாட்டிகள்

- விக்கிப்பீடியா:கட்டுரைகள் இயற்றுதலுக்கான வழிமுறைகள்
# வார்ப்புரு:விக்கித்திட்டம் மருத்துவம்

| மருத்துவம் தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் மருத்துவம்** என்னும் திட்டத்துள் **** எனும் இக்கட்டுரை அடங்குகின்றது. | } |
| --- | --- |
<includeonly></includeonly>
<noinclude>  
</noinclude>
# விக்கிப்பீடியா:விக்கித்திட்டம் மருத்துவம்/மொழிபெயர்ப்புச் சிறப்புப் பணிப்பிரிவு

மருத்துவ, நலவியல் துறையில் மிகவும் முக்கியமானதெனக் கருதும் கட்டுரைகளை ஆங்கிலத்தில் உருவாக்கி, பின்னர் எளிய ஆங்கிலத்திலும் ஏனைய விக்கி மொழிகளுக்கும் மொழிபெயர்ப்பது இத்திட்டத்தின் நோக்கம் ஆகும். இத்திட்டத்தில் அங்கு தேர்வு செய்யப்படும் அனைத்துக்கட்டுரைகளையும் தமிழ் மொழிக்கு மாற்றுதல் மூலம் தமிழ் விக்கிப்பீடியா இத்திட்டத்தில் பங்கேற்கின்றது. ஏற்கனவே குறிப்பிட்ட கட்டுரைகள் இருக்கும் பட்சத்தில் அவற்றைச் செம்மைப்படுத்தி தரம் உயர்த்துதலும் இத்திட்டத்தின் நோக்கமாகும்.
# விக்கிப்பீடியா:விக்கித்திட்டம் மருத்துவம்/மொழிபெயர்ப்புச் சிறப்புப் பணிப்பிரிவு

## செயன்முறை

1. கீழே குறிப்பிடப்பட்டுள்ள கட்டுரைப் பட்டியலில் உள்ள கட்டுரைகளைத் தேர்ந்தெடுப்பது
1. ஏற்கனவே கட்டுரைகள் இருக்கும் பட்சத்தில் அவற்றைத் திருத்தி அமைத்து நல்ல கட்டுரையாக்கி சிறப்புக் கட்டுரைத் தரத்துக்கு உயர்த்த உதவுவது.
1. அவற்றிற்குரிய மேற்கோள்கள், படிமங்கள் போன்றவற்றை இடுவது.
1. முழுமை பெற்ற கட்டுரைகளின் பெயர்களின் அருகே கீழே உள்ள பட்டியலில் எனும் வார்ப்புருவை இடல்.
1. வேலை நடைபெற்றுக்கொண்டிருக்கும் கட்டுரைகளின் அருகே எனும் வார்ப்புருவை இடல்.
# விக்கிப்பீடியா:விக்கித்திட்டம் மருத்துவம்/மொழிபெயர்ப்புச் சிறப்புப் பணிப்பிரிவு

## பணிகள்

**புதிய கட்டுரைகளுக்கு:**
1. சிறந்த அறிமுகப்பகுதியுடன் கட்டுரை ஆரம்பித்தல்
1. தகவற்சட்டம் இடல்
1. படிமங்கள் சேர்த்தல்
1. பகுப்பு இடல்
1. விக்கியாக்கம்
1. மேற்கோள்கள் / உசாத்துணைகள்
1. மேம்படுத்தல்  
**ஏற்கனவே உள்ள கட்டுரைகளுக்கு:**
1. அறிமுகப்பகுதியை விரிவு படுத்துதல்
1. தகவற்சட்டம் இடல்
1. படிமங்கள் சேர்த்தல்
1. பகுப்பு இடல்
1. விக்கியாக்கம்
1. மேற்கோள்கள் / உசாத்துணைகள்
1. மேம்படுத்தல்
# விக்கிப்பீடியா:விக்கித்திட்டம் மருத்துவம்/மொழிபெயர்ப்புச் சிறப்புப் பணிப்பிரிவு

## ஆங்கில விக்கியில் இந்தத் திட்டம்

### இணைப்புக்கள்

- ஆங்கில விக்கியில் இத்திட்டத்தை அணுக: :en:Wikipedia:WikiProject_Medicine/Translation_task_force
- மொழிபெயர்க்க ஆயத்தமான கட்டுரைகள் : :en:Wikipedia:WikiProject Medicine/Translation task force/RTT
- திட்டத்தில் பங்களிப்பவர்கள் : :en:Wikipedia:WikiProject Medicine/Translation task force/People
- திட்டப்பணியின் போக்கு : :en:Wikipedia:WikiProject Medicine/Translation task force/Workflow
- மொழிபெயர்க்கப்பட்ட கட்டுரைகளை வெவ்வேறு மொழி விக்கிகளுக்கு எடுத்துச் செல்ல : :en:Wikipedia:WikiProject Medicine/Translation task force/Adding content
- மொழிபெயர்ப்புக்கான வேலைத்தளம் : இங்கே], பயனர் பெயர்:Jmh649, கடவுச்சொல்:wikipedia
- மொழிபெயர்க்க வேண்டிய கட்டுரைகள்: :en:Book:Health_care
# விக்கிப்பீடியா:விக்கித்திட்டம் மருத்துவம்/மொழிபெயர்ப்புச் சிறப்புப் பணிப்பிரிவு

## ஆங்கில விக்கியில் இந்தத் திட்டம்

### தொடர்பான உரையாடல்கள்

- இந்தத் திட்டத்தின் உரையாடல் பக்கத்தில் : இங்கே
- James Heilman இன் பேச்சுப்பக்கம் : இங்கே
# விக்கிப்பீடியா:விக்கித்திட்டம் மருத்துவம்/மொழிபெயர்ப்புச் சிறப்புப் பணிப்பிரிவு

## ஆங்கில விக்கியில் இந்தத் திட்டம்

### தமிழ்மொழிக்காகத் தெரிவு செய்யப்பட்டிருக்கும் கட்டுரைகள்

- இங்கே தமிழில் மொழிபெயர்க்கத் தெரிவுசெய்யப்பட்ட கட்டுரைகள் உள்ளன.
- இங்குள்ள கட்டுரைகளை ஒவ்வொரு மொழியிலும் இருக்கும் விக்கிப்பீடியர்கள் பார்வையிட்டு, மதிப்பிட்டு அந்தக் கட்டுரை குறிப்பிட்ட மொழிக்கு மொழிபெயர்க்கப்படுவது தேவையா, இல்லையா என்பதைத் தீர்மானிக்கலாம் எனக் குறிப்பிட்டிருக்கின்றார்கள்.
- அப்படித் தீர்மானித்த பின்னர், அங்கேயே "Do translate" அல்லது "Do not translate" எனக் குறிப்பிடலாம்.
- அவர்கள் கொடுத்திருக்கும் சில கட்டுரைகள் ஏற்கனவே தமிழ்விக்கியில் உள்ளன.
- சில கூகிள் மொழிபெயர்ப்புத் திட்டத்தால் மொழிபெயர்க்கப்பட்டவை.
- சில கூகிள் மொழிபெயர்ப்புத் திடத்தால் மொழிபெயர்க்கப்பட்டுப் பின்னர், பயனர்களால் மேம்படுத்தப்பட்டவை
- சில பயனர்களால் உருவாக்கப்பட்ட விரிவான கட்டுரைகள்
- சில பயனர்களால் உருவாக்கப்பட்ட சிறிய கட்டுரைகள்
- சில தமிழ் விக்கியில் இல்லாதவை